Diari Oficial de la Generalitat Valenciana


Sumari del DOGV 3474, del 15-04-1999 (1999/2783)

Concurs. Plec de clàusules economicoadministratives per a la contractació per concurs en procediment obert de l'obra de Polígon II, Àrea Residencial, V fase.
-------------------------------------------------------------------------------------------------------------------------------------------------------------

### Dades del document

Número de DOGV
:   3474

Data del DOGV
:   15-04-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/2783


Data del document
:   08-03-1999

Organisme emissor
:   Ajuntament de Pedreguer

Tipus de document
:   Concurs

Descriptors 

:   * Pedreguer
    * licitació
    * administració local
    * obres públiques

Concurs. Plec de clàusules economicoadministratives per a la contractació per concurs en procediment obert de l'obra de Polígon II, Àrea Residencial, V fase. [1999/M2783]
  
1. Objecte del contracte
  
1.1. Constitueix l'objecte del contracte la realització, mitjançant concurs en procediment obert, de l'obra del Polígon II, Àrea residencial, fase V.
  
1.2. L'esmentat projecte, plànols, quadres de preus, juntament amb el present plec de condicions economicoadministratives tindran caràcter contractual.
  
2. Tipus de licitació
  
2.1. El pressupost de contracta de l'obra puja a 05.357.306 pessetes. IVA inclòs.
  
2.2. En l'oferta dels licitadors s'entendrà inclòs l'import de l'impost sobre el valor afegit, d'acord amb l'establit en l'article 25 del reglament sobre aquest impost, i en l'article 78 de la Llei de Contractes.
  
3. Finançament de les obres
  
A càrrec de l'ajuntament, consignat a la partida 601.09/511.
  
4. Duració del contracte i execució de les obres
  
4.1. La duració del contracte es fixa entre la data de notificació de l'acord d'adjudicació definitiva de les obres i la devolució de la fiança definitiva.
  
4.2. El termini d'execució de les obres serà de sis mesos comptats des de l'endemà de l'acta de comprovació del replantejament, si no tinguera reserves o, en cas contrari, des de l'endemà de la notificació al contractista de la resolució autoritzant l'inici de les obres.
  
5. Acta de comprovació del replantejament
  
5.1. Dins dels 10 dies següents a la data de formalització del contracte, es farà la comprovació del replantejament, per demostrar la possessió i disposició real dels terrenys, la seua idoneïtat i la viabilitat del projecte.
  
5.2. Aquesta comprovació la realitzaran els tècnics de l'ajuntament en presència del contractista i s'estendrà una acta del resultat, que serà signada pels interessats.
  
6. Realització i inspecció de les obres
  
6.1. Les obres es realitzaran amb subjecció a les clàusules del contracte i al projecte que hi serveix de base.
  
6.2. És competència de l'ajuntament exercir continuadament i directament la inspecció de l'obra durant la seua execució per mitjà del seu personal tècnic.
  
6.3. El contractista està obligat no sols a l'execució de l'obra, sinó també a la seua conservació fins la recepció definitiva dins del període de vigència del contracte, i en respondrà civilment i fiscalment, fins i tot davant de tercers.
  
7. Pagament de les obres
  
7.1. El contractista té dret a l'abonament, segons els preus convinguts, de l'obra que realment execute, mitjançant certificacions mensuals que, prenent com a base les relacions valorades, expedisca el director de l'obra.
  
7.2. Les certificacions d'obra, amb conformitat o esmenes del contractista, seran aprovades per acord de la Comissió de Govern, i se n'autoritzarà el pagament amb la corresponent reducció a la baixa, si s'hagués produït, i els abonaments al contractista tenen el concepte de pagaments a bon compte, subjectes a les rectificacions que es produïren en l'amidament final.
  
8. Risc i ventura
  
8.1. L'execució de l'obra es realitzarà a risc i ventura del contractista i aquest no tindrà dret a indemnitzacions a causa de pèrdues, avaries o perjudicis ocasionats a les obres, a excepció de casos de força major.
  
9. Termini de garantia
  
9.1. Les obres seran rebudes provisionalment dins dels 10 dies següents a la notificació escrita del contractista del seu acabament, i passarà un termini de garantia d'un any, a comptar des de l'endemà de la signatura de l'acta de recepció provisional de l'obra, fins a la recepció definitiva.
  
9.2. Durant l'esmentat termini el contractista s'ocuparà, en tot cas, de la conservació i vigilància de les obres, d'acord amb el que disposa el plec de prescripcions tècniques i les instruccions que dicte el tècnic de l'ajuntament. Si desatenguera la conservació i açò fera que perillara l'obra, s'executaran, per la pròpia administració i a costa del contractista, els treballs necessaris per a evitar el perjudici.
  
10. Revisió de preus
  
Ve determinada de la següent manera: no hi haurà revisió de preus.
  
11. Fiança provisional i definitiva
  
Els licitadors hauran de constituir una fiança provisional d'1.400.668 pessetes, equivalent a un 2% de l'import total de les obres i una fiança definitiva equivalent a un 4% de l'import de l'acabament, en la caixa de la corporació, i s'hi admetrà l'aval bancari.
  
12. Compliment de les obligacions socials i laborals
  
El contractista s'obliga a complir les normes vigents en matèria fiscal, laboral, de seguretat social i de seguretat i higiene en el treball, quedant l'ajuntament exonerat de responsabilitats per aquest incompliment.
  
13. Despeses i tributs per compte del contractista
  
El contractista s'obliga al pagament dels anuncis de licitació, formalització del contracte, indemnitzacions per ocupacions temporals, permisos i tributs procedents de les obres.
  
14. Règim de sancions
  
14.1. El contractista està obligat a complir els terminis fixats per a l'execució de les obres.
  
Si el contractista, per causes que li siguen imputables, hagués incorregut en demora respecte dels terminis parcials, o incomplit el termini final, l'ajuntament podrà optar indistintament per la resolució del contracte amb pèrdua de la fiança o per la imposició de penalitats graduades segons l'escala establida en el Reglament General de l'Estat.
  
14.2. En cap cas, les penalitats per demora podran superar el 20% del pressupost total de l'obra, per la qual cosa, una vegada arribat a aquest límit màxim, es procedirà a resoldre el contracte.
  
14.3. Si els tècnics municipals observaren deficiències en els materials utilitzats en l'obra, ho comunicaran per escrit a l'ajuntament i al contractista que, una vegada assabentats, procediran a reposar els elements afectats, sense perjudici de la sanció econòmica, que pot arribar fins el 50% del valor dels materials substituïts.
  
15. Resolució del contracte
  
Les causes de resolució del contracte seran les establides en l'article 112 de la Llei de Contractes de l'Estat.
  
16. Criteris que serveixen de base per a l'adjudicació
  
16. 1. Els criteris que serveixen de base per a l'adjudicació, són els següents, indicats per ordre decreixent de la importància que se'ls atribueix:
  
- Termini d'execució: ...
  
- Preu: ...
  
- Solucions tècniques que milloren el projecte: ...
  
16.2. L'òrgan contractant es reserva la facultat d'adjudicar el contracte a la proposició més avantatjosa, sense atendre necessàriament el valor econòmic d'aquesta, o declarar desert el concurs.
  
17. Proposicions i documentació complementària
  
17.1. Les proposicions es presentaran en la Secretaria de l'ajuntament en horari d'oficina, durant els 26 dies naturals següents al de la publicació de l'anunci en el Butlletí Oficial de la Província d'Alacant.
  
17.2. Es presentaran en un sobre tancat on figurarà la inscripció Proposició per a prendre part en la contractació per concurs de l'obra del Polígon II, Àrea Residencial, fase V, convocat per l'Ajuntament de Pedreguer. Dins d'aquest sobre major es contindran dos sobres A i B, tancats amb la mateixa inscripció referida en l'apartat anterior i un subtítol.
  
El sobre A es subtitularà Documentació acreditativa de la personalitat i característiques del contractista i garantia dipositada, i contindrà els següents documents:
  
a) Document nacional d'identitat o fotocòpia compulsada.
  
b) Escriptura de poder, convalidada i legalitzada, si escau, si s'actua en representació d'un altra persona.
  
c) Escriptura de constitució de la societat mercantil inscrita en el Registre Mercantil, número d'identificació fiscal, quan concórrega una societat d'aquesta mena.
  
d) Resguard acreditatiu d'haver dipositat la fiança provisional.
  
e) Declaració responsable, davant de notari, autoritat judicial o administrativa de no estar sotmés a les causes d'incapacitat i incompatibilitat establides en l'article 20 de la Llei de Contractes de l'Estat.
  
f) Justificant d'estar al corrent del pagament a la Seguretat Social i de l'impost d'activitats econòmiques.
  
g) Document que acredite la classificació del contractista.
  
h) Les empreses estrangeres presentaran declaració de sotmetre's a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir del contracte. amb renúncia, si escau, als furs jurisdiccionals estrangers que els pogueren correspondre als licitants.
  
El sobre B es subtitularà "Oferta econòmica i modificacions a l'objecte del contracte" i contindrà:
  
La proposició segons el següent:
  
Model
  
(Nom) ...veí/veïna de ... domiciliat/domiciliada a ..., codi postal .... amb document nacional d'identitat número ..., lliurat a ... de data .., en nom propi (o en representació de ... com acredite per ...) i assabentat/assabentada de la convocatòria de concurs anunciada en el Butlletí Oficial de la Província, hi prenc part, comprometent-me a realitzar les obres del Polígon II, Àrea Residencial Fase V, a un preu de ... (lletra i número), IVA inclòs, segons el projecte i el plec de clàusules administratives que accepte íntegrament, fent constar que no estic sotmés/sotmesa a cap dels supòsits d'incapacitat o incompatibilitat establits en l'article 20 de la Llei de Contractes de l'Estat.
  
(Lloc i data)
  
b) Memòria amb els criteris i solucions tècniques que serviran de base per a valorar la proposició.
  
18. Constitució de la mesa i obertura de pliques
  
18.1. Tindrà lloc a la sala de sessions de l'ajuntament a les 13.00 hores del dia hàbil següent al dia d'acabament del termini assenyalat en la clàusula anterior i l'acte serà públic; si el primer dia hàbil fóra dissabte, es faria el dilluns següent.
  
18.2. La mesa de contractació estarà integrada per l'alcaldessa o regidor/regidora en qui delegue, per un regidor representant de cadascun dels diferents grups polítics municipals i pel secretari interventor de l'ajuntament.
  
L'alcaldessa, o regidor en qui delegue, actuarà com a president/presidenta de la mesa, encarregant-se de fer les convocatòries per a les seues reunions i de dirigir les deliberacions que al seu si es produïsquen.
  
El secretari interventor de l'ajuntament formarà part de la mesa com a fedatari públic amb veu però sense vot.
  
L'exercici del dret a vot es realitzarà pels representants dels diferents grups municipals de manera ponderada i d'acord amb el nombre de regidors que cadascun d'aquestos tinga en el Ple de la corporació.
  
18.3. La mesa de contractació procedirà a l'obertura de les propostes presentades pels licitadors i, sense efectuar la licitació provisional, donarà per acabat l'acte, disposant que les propostes , les observacions que estime pertinents i l'acta que s'alce a l'efecte, passen a informe dels serveis tècnics de l'ajuntament.
  
18.4. La mesa de contractació tornarà a reunir-se per analitzar els informes emesos pels serveis tècnics municipals i perquè els seus membres donen l'opinió sobre les propostes presentades. Abans de formular la seua proposta, la mesa de contractació podrà demanar nous informes tècnics que considere necessaris en relació a l'objecte del contracte.
  
18.5. Finalment, la mesa de contractació farà una proposta provisional de contractació que, amb tot l'expedient de contractació, s'elevarà al ple de la corporació per a la seua aprovació, si s'escau.
  
El plenari de l'ajuntament tindrà alternativament la facultat d'adjudicar el contracte a la proposta més avantatjosa o atenent els criteris determinats, sense atendre'n necessàriament el valor econòmic, o declarar desert el concurs, motivant, en tot cas, la seua resolució.
  
19. Legislació aplicable
  
En allò no establit en el present plec, serà d'aplicació l'ordenament juridicoadministratiu en matèria de contractació local, concretament la Llei 13/1995, de 18 de maig, de Contractes de les Administracions Públiques, i el Reial Decret 390/1996, d'1 de març, de desplegament parcial de l'esmentada llei.